04/10/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 24 de setembro de 2013, da Xefatura Territorial da Coruña, pola que se autoriza administrativamente e se aproba o proxecto de execución no concello de Santiago Compostela (expediente IN407A 20/2013) Resolución do 24 de setembro de 2013, da Xefatura Territorial da Coruña, pola que se autoriza administrativamente e se aproba o proxecto de execución no concello de Santiago Compostela (expediente IN407A 20/2013)

Resolución do 24 de setembro de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Santiago Compostela (expediente IN407A 20/2013). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: recuamento de LMT lugar de Ponte da Rocha. Situación: concello de Santiago de Compostela. Características técnicas: Liña eléctrica de media tensión subterránea a 20 kV., dobre circuíto, cunha lonxitude de 80 m, en substitución dun tramo aéreo tripe circuíto “LMT Circunvalación a Santiago” (expediente 10.513), coa orixe no paso aéreo-subterráneo proxectado no apoio n.º 5 existente, condutor tipo 2RHZ1-2OL-12/20 kV 3(1x240 Al) e final no paso aéreo subterráneo proxectado no apoio n.º 5A proxectado, desmontándose un dos circuítos existentes, actualmente sen servizo. Retensado da liña eléctrica de media tensión aérea existente a 20 kV, tripe circuíto “LMT Circunvalación a Santiago”, cunha lonxitude de 223 m, coa orixe no apoio n.º 3 existente, condutor LA-110, pasando polo apoio n.º 4 existente e final no apoio existente n.º 5. Retensado da liña eléctrica de media tensión aérea existente a 20 kV, triple circuíto “LMT Circunvalación a Santiago”, cunha lonxitude de 150 m, coa orixe no apoio n.º 7 existente, condutor LA-110, pasando polo apoio n.º 6 existente e final no apoio proxectado n.º 5A. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 24 de setembro de 2013. Susana Vázquez Romero Xefa territorial da Coruña